കിലോമീറ്റേഴ്സ് ആന്റ് കിലോമീറ്റേഴ്സ്

2020 ൽ ആദ്യമായി മിനിസ്ക്രീൻ വഴി റിലീസ് ചെയ്ത  മലയാളഭാഷാ  ചലച്ചിത്രമാണ് കിലോമീറ്റേഴ്സ് ആന്റ് കിലോമീറ്റേഴ്സ്. ജിയോ ബേബി സംവിധാനം ചെയ്യുന്ന ഈ ചിത്രത്തിൽ ടൊവിനോ തോമസാണ് നായകൻ. ടൊവിനോ തോമസ്, ഗോപി സുന്ദർ എന്നിവർ ചേർന്ന് നിർമ്മിക്കുന്ന ചിത്രമാണിത്. ഒരു നായകനെന്നതിലുപരി ടൊവിനോ തോമസ് ആദ്യമായി നിർമ്മാതാവായി എന്നൊരു പ്രത്യേകതകൂടി ഈ ചിത്രത്തിനുണ്ട്. 31 ഓഗസ്റ്റ് 2020 ന് മലയാളം ടെലിവിഷൻ ചാനൽ ഏഷ്യാനെറ്റിലൂടെയാണ് ഈ ചിത്രം റിലീസ് ചെയ്തത്. എൺപതുകളിലെ സൂപ്പർ ഹിറ്റായ കോമഡി ചലച്ചിത്രമായ മഴ പെയ്യുന്നു മദ്ദളം കൊട്ടുന്നു എന്ന ചിത്രത്തിൽ നായക കഥാപാത്രമായ മോഹൻലാൽ മിയാമി ബീച്ചിൽ നിന്നും വാഷിങ്ടണ്ണിലേക്കുള്ള ദൂരം ജഗതി ശ്രീകുമാറിന് പറഞ്ഞു കൊടുക്കുന്ന ഒരു രംഗമുണ്ട്. ചിത്രത്തിൽ മോഹൻലാൽ പറഞ്ഞ് സൂപ്പർ ഹിറ്റാക്കിയ ഡയലോഗ് ആണ് കിലോമീറ്റേഴ്‌സ് ആന്റ് കിലോമീറ്റേഴ്‌സ് എന്നത്. ഗോപി സുന്ദർ ഈ ചിത്രത്തിന്റെ സംഗീത സംവിധാനം നിർവഹിക്കുന്നു.

 കഥാസംഗ്രഹം  
കേരളത്തിൽ നിന്നുള്ള ഒരു പാവം ടൂർ ഗൈഡ് ഒരു അമേരിക്കൻ ക്ലയന്റിനെ ഇന്ത്യയിലേക്കുള്ള യാത്രയിൽ കൊണ്ടുപോകുന്നു. അവരുടെ യാത്രയ്ക്കിടെ, മാറുന്ന ഭൂപ്രകൃതികളും അനുഭവങ്ങളും പരസ്പരം മനസ്സിലാക്കുന്നത് പുനർരൂപകൽപ്പന ചെയ്യാൻ സഹായിക്കുന്നു.

അഭിനേതാക്കൾ
 ടൊവിനോ തോമസ് - ജോസ്മോൻ
 ജോജു ജോർജ്ജ് - അപ്പച്ചൻ
 ഇന്ത്യ ജാർവിസ് - കാത്തി
 സിദ്ധാർത്ഥ ശിവ - വീരുഭായ്/സണ്ണി ജോസഫ്
 മാല പാർവ്വതി - ബീന (ജോസ്മോന്റെ അമ്മ)
 ബേസിൽ ജോസഫ് - കുട്ടൻ
 സുധീഷ് - ജസ്റ്റിൻ ജെ വട്ടക്കാലയിൽ
 പോളി വത്സൻ - കുട്ടന്റെ അമ്മ
രാഘവൻ - വികാരിയച്ചൻ
 മമിത ബൈജു - കൊച്ചുമോൾ
 മുത്തുമണി - വിമാനയാത്രക്കാരി

 അവലംബം 
വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
വർഗ്ഗം:2020-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:2020-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഗോപീസുന്ദർ ഈണമിട്ട ഗാനങ്ങൾ
വർഗ്ഗം:ജിയോ ബേബി സംവിധാനം ചെയ്ത ചലചിത്രം
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ